от Китай да нарасне драстично, ако мерките бъдат отменени. Следва да се припомни, че вносът през периода на първоначалното разследване възлиза на повече от 702 000 тона, докато през разследвания период в рамките на прегледа той е бил в размер на 6 338 тона.
 (220)
 Свръхкапацитетът на Китай в производството на стомана е добре установен (83). Заявителят предостави данни от Plantfacts, които показват, че капацитетът на Китай в отрасъла на СПОП възлиза на 7 милиона тона (т.е. повече от 4 пъти над предполагаемото потребление на СПОП в страната). Тази оценка изглежда консервативна. Заявителят предостави и подробна информация, датираща от 2013 г., от която става ясно, че според публикация на Сдружението на производителите и търговците на желязо и стомана в Китай производственият капацитет на страната за стомана с цветно покритие е бил почти 40 милиона тона през тази година.
 (221)
 Въпреки че обемът на износа от Китай към Съюза се е свил след налагането на първоначалните мерки, китайските производители произвеждат значителни обеми от продукта, предмет на прегледа, като изнасят повече от 80 % от него. Според данните, публикувани от Световната стоманодобивна асоциация, Китай е произвеждал повече от 8 милиона тона СПОП годишно през периода 2013—2014 г. Едно от дружествата, подкрепящи жалбата, предостави данни от China Metallurgical Newsletter of the China Metallurgical Information and Standardization Research Institute & the Metallurgical Council of the China Council for the Promotion of International Trade [Китайски металургичен бюлетин на Китайския изследователски институт за металургична информация и стандартизация и Металургичния съвет на Китайския съвет за насърчаване на международната търговия], според които Китай е произвеждал около 8 милиона тона СПОП годишно през периода 2015—2017 г. Пак там е изчислено, че през периода 2015—2017 г. предполагаемото потребление на СПОП в Китай е варирало между 1 и 1,8 млн. тона годишно.
 (222)
 Въпреки това колкото и важни да са експортните пазари за китайската промишленост, Китай е изправен пред все по-големи трудности при достъпа до тях. Между 2016 г. и 2018 г. държави, като Индия, Малайзия, Виетнам, Пакистан или Турция, са наложили мерки за търговска защита, които засягат СПОП с произход от Китай. Що се отнася до САЩ, от януари 2018 г. е въведено мито от 25 % върху вноса на стомана (в това число СПОП) от много държави, включително Китай (84).
 (223)
 Съюзът е най-големият пазар на СПОП след Азия и Северна/Централна Америка.
 (224)
 Китайската база данни показва, че в близкото минало Китай е изнасял значителни обеми към държави извън Съюза на ниски цени. През 2017 г. китайските цени FOB за Съюза са били с 10,5 % по-високи, отколкото например тези за Корея, основният експортен пазар на Китай за този продукт. През разследвания период в рамките на прегледа обемът на износа за държави извън Съюза е бил по-голям от общото производство на промишлеността на Съюза и предполагаемото потребление в него. Поради привлекателността на пазара на Съюза по отношение на ценообразуването, откритостта (няма мита за този продукт) и видимо увеличеното потребление се счита, че ако мерките бъдат прекратени, китайските износители вероятно ще пренасочат значителни обеми СПОП към по-изгодния пазар на Съюза.